Om voor te begin Omnibus: Magdaleen Walters,Annetjie van Tonder,Vera Wolmarans Graffiti Books
Search results: Annetjie van Tonder
Ná Lana se egskeiding, fokus sy op haarself en haar kinders. Romanse is nie welkom in haar huis nie. Maar haar buurman, Daniël, maak met sy outydse sjarme en mooi blou oë haar hart weer fiks vir liefde.
Gabi het op skool vir Reuel afgeskryf as 'n nerd. By hul reünie twintig jaar later is die nerd nie meer 'n nerd nie, maar 'n aantreklike man vol selfvertroue. Een wat haar leer om te waag vir die liefde. Maar sal hy haar kan vergewe?
Millie Malan se rustige lewe op Dreunbaai verander onherroeplik wanneer haar ouma Hetta sterf en sy by die lees van die testament hoor sy moet haar erfporsie deel met 'n vrou van wie sy nog nooit eens gehoor het nie - Cornelia Krynauw. Boonop kan sy net nie Cornelia se aantreklike seun, Karel, uit haar gedagtes kry nie. Toe hy by haar koffiewinkel ingeloop het, het sy gedink hy is die een vir wie sy gewag het, maar toe sy uitvind wie hy is, en dat dit sy ma is met wie sy haar ouma se erflating moet deel, was die strydlyne getrek.
Dan kom Millie op dokumente af wat haar lewe verder deurmekaarkrap: Sy was 'n surrogaatbaba. Wie is haar regte ouers dan? Millie se soeke na die waarheid oor haar afkoms, dwing haar om gespanne verhoudings uit haar verlede aan te spreek, onder andere met haar vervreemde pa, haar antagonistiese stiefma, en haar halfbroer en -susters, wat sy nooit regtig geken het nie.
Verdwaalpad handel oor seerkry, hoe liefde alles kan oorwin en dat vergifnis altyd moontlik is.
Gaan Marcella se droom oor 'n lewe vol sonskyn 'n realiteit word?
Marcella aanvaar 'n pos as medeleraar op die dorp Skoonstroom in 'n poging om die herinneringe aan 'n pynlike verlede agter te laat. Soos sy die lief en leed van haar gemeentelede leer ken, word haar droom van 'n lewe vol sonskyn geleidelik 'n realiteit.
Annetjie van Tonder is gebore in Sabie. Sy verkry haar BA (THOD) aan Tukkies en doen ook 'n Onderwysdiploma. Sy woon in Klerksdorp (Matlosana) waar sy elke dag haar tyd wy aan die skryf van stories, lees, fliek en inkopies doen.
Ricardo kom bied werkwinkels oor bonsaikuns by Philna se oupa se kwekery aan. Die bonsaimeester maak haar subtiel die hof en wen onherroeplik haar hart. Maar wie is die vrou en seun in die foto wat hy oral saam met hom dra?
Man in 'n raam
Surene raak verlief op die foto van haar woonstelmaat se broer, Michiel. As sy hom uiteindelik op 'n vakansie ontmoet, besef sy dit is makliker om verlief te wees op Michiel-in-die-raam, as Michiel-in-lewende-lywe.